《宾阳八景 其四 石壁朝霞》
明代·梁鱼

扶桑日出才三丈，石壁朝霞生万状。阿房宫里金屏风，金谷园中锦步障。

鹤栖江树缀霜裘，泉泻丹崖挂银杖。千古悠悠一梦间，吟眺何须兴感怆。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。